USB-C

USB-C je najnovší konektorový štandard USB (Universal Serial Bus - Univerzálna sériová zbernica), ktorý bol publikovaný v auguste 2014. Konektor USB-C sa rozmermi podobá na micro USB je však oválny a symetrický. Vlastnosťami sa podobá na konektor Lightning od Apple, nie je však s ním zhodný. Využitím novších USB štandardov vyvinutých v rovnakom roku (USB 3.1 a USB Power Delivery) dosahuje potom USB zbernica s konektorom typu C vyššie prenosové rýchlosti a káble umožňujú prenášať vyšší výkon. USB-C nie je to isté ako USB 3.1. V septembri 2017 bol vydaný novší štandard USB 3.2, ktorý tiež používa konektor USB-C.

Konektor USB Typ-C 
Konektor USB Typu C je 24 pinový, symetrický (12 kontaktov hore, 12 dolu). Nezáleží na jeho orientácii a preto sa do protikusu zasunie na prvý pokus. Piny navyše, oproti predchádzajúcim verziám (4 až 5 pinov oproti USB 2 a 9 pinov oproti USB 3) slúžia ďalším protokolom ako sú DisplayPort 1.3, PCI Express a Base-t Ethernet. V špecifikácii USB 3.1 je teda možný Full Duplex  (synchrónna obojsmerná komunikácia).

Konektory USB Type-C sú menšie a odolnejšie, s typickou mechanickou životnosťou 10 000 cyklov. Káble majú podporovať prenos až 100W energie na napájanie a nabíjanie a prenosovú rýchlosť 10 Gbit/s (USB3.1, Generation 2).  

Vo verziách USB 1 a 2 mohli zariadenia prostredníctvom zbernice odoberať prúd maximálne 100 mA resp. 500 mA pri napätí 5 V.  Maximom USB-C je 5 A pri 20 V, teda 100 W, V porovnaní predchádzajúcou verziou (500 mA x 5 V = 2,5 W) je to až 40 krát viac, čo napríklad umožňuje napájanie väčšiny notebookov káblom USB-C namiesto napájacieho sieťového kábla alebo omnoho rýchlejšie nabíjanie mobilov.

Tieto zlepšenia sú zahrnuté v špecifikáciách USB Type-C™ a USB Power Delivery, ktoré sú kompatibilné s USB 2.0, 3.0, 3.1.

Výhody 
 výška konektora iba 2,4 mm 
 reverzibilná orientácia konektora a smeru kábla
 prenos USB signálov, ale aj alternatívnych protokolov (PCIe alebo DisplayPort) jedným káblom
 schopnosť preniesť ultra-HD 4K video a audio

Názov a kompatibilita 
USB Type-C™ a USB-C™ sú ochranné známky fóra USB Implementers Forum  USB Typ-C (USB-C™) nie je to isté ako USB 3.1. USB-C je konektorový štandard. USB-C kábel môže zodpovedať USB 2.0, USB 3.1, a môže ale nemusí podporovať 100 W určených na napájanie resp. nabíjanie, ktoré je definované v štandarde USB-Power Delivery. 

Zariadenie s konektorom typu C nemusí teda nevyhnutne implementovať rozhranie USB 3.1 alebo spomínané alternatívne protokoly (PCIe alebo DisplayPort). Konektor typu C je teda spoločný pre viacero technológií, pričom povinné z nich sú len niektoré.  

V októbri 2016, bol USB-C prijatý IEC ako medzinárodná norma "IEC 62680-1-3" (Pozri ďalej). 

V septembri 2017 bol vydaný štandard USB 3.2, ktorý nahrádza USB 3.1. Zachováva existujúce dátové režimy USB 3.1 SuperSpeed a SuperSpeed + a zavádza dva nové režimy prenosu SuperSpeed + cez USB-C konektor pomocou dvojsmernej komunikácie dátovými rýchlosťami 10 a 20 Gbit / s (1250 a 2500 MB / s).

Komunikačná rýchlosť
V závislosti na verzii a revízii štandardov (USB 2.0, USB 3.1, USB 3.2) s prenosové rýchlosti nasledovné.

 High Speed: rýchlosť 480 Mbit/s (60 MB/s).
 SuperSpeed: rýchlosť 5 Gbit/s (625 MB/s).(USB 3.2 Gen 1:  SuperSpeed USB)
 SuperSpeed+: rýchlosť 10 Gbit/s. (USB 3.2 Gen 2:  SuperSpeed USB 10Gbps)
 SuperSpeed+: rýchlosť 20 Gbit/s. (USB 3.2 Gen 2x2:  SuperSpeed USB 20 Gbps)

Operačné systémy
USB-C je podporovaný: Linux, Windows 10, Windows 8.1, OS X, Android 6 a Chrome OS.

Kompatibilné zariadenia 
Prvá spotrebná elektronika s rozhraním USB-C sa začala objavovať v roku 2014.

Smartfón
 Prvým smartfónom podporujcim USB-C bol LeEco Le 1s z Číny. 
 Google Pixel 2

Počítač
 V roku 2014 začali používať USB-C prvé zariadenia, napríklad nový MacBook.

Súvisiace normy IEC
Prijatie ako norma IEC:

 IEC 62680-1-3:2016 (2016-08-17, edition 1.0) "Universal serial bus interfaces for data and power - Part 1-3: Universal Serial Bus interfaces - Common components - USB Type-C™ cable and connector specification" 
 IEC 62680-1-3:2017 (2017-09-25, edition 2.0) "Universal serial bus interfaces for data and power - Part 1-3: Common components - USB Type-C™ Cable and Connector Specification"
 IEC 62680-1-3:2018 (2018-05-24, edition 3.0) "Universal serial bus interfaces for data and power - Part 1-3: Common components - USB Type-C™ Cable and Connector Specification" 
 IEC 62680-1-4:2018 (2918-04-10) "Universal Serial Bus interfaces for data and power - Part 1-4: Common components - USB Type-C™ Authentication Specification"

Pozri aj 
 Univerzálna sériová zbernica
 Lightning (konektor)

Iné projekty

Externé odkazy 
 https://www.usb.org/taxonomy/term/41
 https://usb.org/usb-type-ctm-cable-and-connector-specification

Referencie 

Konektory